Matt Damon

Matthew Paige Damon (født 1970) er en amerikansk skuespiller og oscarbelønnet manusforfatter.

 Oppvekst 
Damon ble født i Cambridge i staten Massachusetts som sønn av Kent T. Damon, en bankinvestor og eiendomsmegler, og Nancy Carlsson-Paige, en professor i barneoppdragelse. Foreldrene ble skilt da Damon var to år, og han vokste opp hos sin mor. Han har også en tre år eldre bror, Kyle, som er skulptør. Han gikk på skolen Cambridge Rindge and Latin i Cambridge, før han begynte på Harvard University. Han fullførte aldri Harvard, men droppet ut ikke lenge før han var ferdig, for å satse på en skuespillerkarriere i Los Angeles. Han hadde da allerede spilt i filmen Mystic Pizza (riktignok hadde han bare en replikk) med bl.a. Julia Roberts i 1988.

 Gjennombrudd 
Noen flere småroller fulgte før Damon fikk en større rolle i filmen Geronimo i 1993, en film som hadde Gene Hackman og Jason Patric i hovedrollene. Men det var først i Tapperhet i strid fra 1996 at publikum og kritikere fikk øynene opp for Damon, der han spilte en heroinavhengig Gulfkrigsveteran, en rolle som viste seg å nesten ta livet av han etter at gikk ned nesten 20 kilo for rollen.

 Den enestående Will Hunting 
Sammen med kompisen og skuespilleren Ben Affleck hadde Damon skrevet en thriller om et ungt mattegeni, som de prøvde å selge i Hollywood. Etter råd fra Rob Reiner og William Goldman, forandret de historien til å handle om et mattegeni som prøver å få orden på livet sitt. Manuset ble tilslutt Den enestående Will Hunting, som ga de begge Oscar for beste originalmanus i 1998. Damon ble også nominert til Oscar for beste mannlige hovedrolle for samme film, men tapte for Jack Nicholson for sin rolle i Livets lyse side. Damon og Affleck vant også Golden Globe for beste filmmanus samme år, og Damom ble nominert til Golden Globe som beste mannlige skuespiller i dramafilm. Noe av æren for at filmen ble lagd, er blitt gitt til regissør Kevin Smith, en venn av både Damon og Affleck, som ga manuset til Miramax Films' Harvey Weinstein og overbeviste han om at det var en film verdt å lage.

Damon har også grunnlagt Project Greenlight sammen med Affleck og Chris Moore, som skal finne og finansiere gode filmprosjekter fra regissørspirer.

 Filmkarriere 
Damon har hatt stor suksess i rollen som Jason Bourne i actionfilmene Hvem var Jason Bourne (2002), Gåten Jason Bourne (2004) og Jason Bournes ultimatum 2007. 
Han har også spilt i suksessfilmene Ocean's Eleven (2001), Ocean's Twelve (2004) og Ocean's Thirteen (2007). 

 Privatliv 
Under innspillingen av komedien Stuck on You i 2003, traff Damon den argentinske bartenderen Luciana Bozan Barroso på Miami Beach, og de begynte å gå ut sammen. 9. desember 2005 giftet de seg borgerlig i New York City. Damon ble stefar til Lucianas datter Alexia (f. 1999). Paret har tre felles døtre; Isabella (født 11. juni 2006), Gia Zavala (født 20. august 2008) og Stella Zavala (født 20. oktober 2010)

Før han traff Luciana, har Damon vært sammen med skuespillerne Claire Danes, Minnie Driver og Winona Ryder, i tillegg til modellen Bridget Hall og Ben Afflecks personlige assistent Odessa Whitmire.

 Utvalgt filmografi 
 År  Film  Originaltittel  Rolle  Merknad2023OppenheimerGeneral Groves 2016The Great Wall 2013The Monuments MenJames RorimerMitt liv med LiberaceBehind the CandelabraScott Thorson 2011The Adjustment Bureau David NorrisMargaretMr. Aaron Happy Feet 2 Krill #1 Stemme 2010  True Grit - Et ekte mannfolk True Grit LaBoeuf  Grønn sone Green Zone Offiser Roy Miller Hereafter  George Lonegan 2009 Invictus – den uovervinnelige  Francouis Pienaar  Nominert til Oscar for beste mannlige birolle Nominert til Golden Globe som beste mannlige birolle Margaret  Mr. Aron  Informanten The Informant Mark Withacre Nominert til Golden Globe som beste mannlige skuespiller i dramafilm Ponyo Koichi Stemme 2008 Che: Part two  Fr. Scwartz Cameo 2007 Arthur  Seg selv Stemme Ungdom uten ungdom Youth Without Youth Ted Jones, Reporter Cameo Jason Bournes ultimatum The Bourne Ultimatum Jason Bourne  Ocean's Thirteen Linus Caldwell  2006 Den innerste sirkel The Good Shepherd Edward Wilson  Margaret Mr. Aaron  The Departed Colin Sullivan  2005 Syriana Bryan Woodman Brødrene Grimm The Brothers Grimm Wilhelm Grimm 2004 Ocean's Twelve Linus Caldwell Gåten Jason Bourne The Bourne Supremacy Jason Bourne Jersey Girl PR Exec #2 Cameo Eurotrip Donny Cameo 2003 Stuck On You Bob 2002 Confessions of a Dangerous Mind Matt, ungkar #2 Cameo Hvem var Jason Bourne The Bourne Identity Jason Bourne Spirit - Hingsten fra Cimarron Spirit: Stallion of the Cimarron Spirit Stemme Gerry Gerry Også medforfatter 2001 The Majestic Luke Trimble Stemme Ocean's Eleven Linus Caldwell Jay and Silent Bob Strike Back Seg selv Cameo 2000 Møtet med Forrester Finding Forrester Steven Sanderson Cameo Alle de vakre hestene All the Pretty Horses John Grady Cole Legenden om Bagger Vance The Legend of Bagger Vance Rannulph Junah Titan A.E. Cale Tucker Stemme 1999 Den talentfulle mr. Ripley The Talented Mr. Ripley Tom Ripley Nominert til Golden Globe som beste mannlige skuespiller i dramafilm Dogma Loki 1998 Siste spill Rounders Mike McDermott Redd menig Ryan Saving Private Ryan Menig James Francis Ryan 1997 Den enestående Will Hunting Good Will Hunting Will Hunting Vant Oscar for beste originalmanus som medforfatter sammen med Ben Affleck Nominert til Oscar for beste mannlige hovedrolleVant Golden Globe for beste manusNominert til Golden Globe som beste mannlige skuespiller i dramafilm Regnmakeren The Rainmaker Rudy Baylor Chasing Amy Shawn Oran Cameo 1996 Glory Daze Edgar Pudwhacker Cameo Tapperhet i strid Courage Under Fire Specialist Ilario 1993 Geronimo Geronimo: An American Legend 2nd Lt. Britton Davis 1992 School Ties Charlie Dillon 1988 Mystic Pizza Steamer En replikk

 Referanser 

 Eksterne lenker 


Kategori:Skuespillere fra USA
Kategori:Oscar-vinnere (originalmanus)
Kategori:Hollywood Walk of Fame
Kategori:Personer fra Cambridge i Massachusetts
Kategori:Personer fra USA av engelsk opphav
Kategori:Personer fra USA av finsk opphav
Kategori:Personer fra USA av skotsk opphav
Kategori:Personer tilknyttet Harvard